De to kokkeelever fra Karen Bech og Jonas Vogelius var torsdag aften på besøg i Nordjylland LIVE. Her viste de, at man kan bruge juleøl til andet end at drikke den. De havde bagt en ølkage med juleøl, og hvis du er interesseret i at prøve opskriften på kagen er derhjemme, så finder du den lige her. Ølkage: Ingredienser: •500 g hvedemel •400 g muscovadosukker eller brun farin •2 tsk natron •2 tsk stødt kanel •1 tsk stødt ingefær •1 tsk stødt nellike •½ tsk stødt allehånde •3 1⁄2 dl mørk øl eller hvidtøl Instruktioner: Bland de tørre ingredienser sammen i en skål og rør derefter øl i. Rør til dejen er helt jævn, og hæld den så i en sandkageform beklædt med bagepapir eller grundigt smurt med smør. Bag ølkagen i ovnen ved 175 grader i 45-60 minutter. Når ølkagen er færdig, tages den ud af formen og afkøles let på en bagerist, inden der skæres gavmilde skiver, som smøres og spises med iskoldt smør. Ølkagen kan sagtens holde sig i nogle dage i en lufttæt beholder ved stuetemperatur. Smørcreme: Ingredienser: 200 g blødt smør 1 dl flormelis 1 spsk. mælk Inst ruktioner: Det bløde smør skæres i tern og piskes i en rørmaskine på højeste hastighed. Flormelis tilsættes sammen med lidt mælk. Derefter puttes det i en sprøjtepose med tyl.

Referat:
Torsdag aften viste to kokkeelever, hvordan man kan lave en ølkage i vores studie. Opskriften på kagen kan du finde her.